CELEX: 62020TN0659
Language: sl
Date: 2020-10-30 00:00:00
Title: Zadeva T-659/20: Tožba, vložena 30. oktobra 2020 – SJ/Komisija

25.1.2021   
            
            
               SL
            
            
               Uradni list Evropske unije
            
            
               C 28/53
            
         
      Tožba, vložena 30. oktobra 2020 – SJ/Komisija
      (Zadeva T-659/20)
      (2021/C 28/83)
      Jezik postopka: angleščina
      
         Stranki
      
      
         Tožeča stranka: SJ AB (Stockholm, Švedska) (zastopnika: J. Karlsson in M. Johansson, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Izvedbeni sklep Komisije (EU) 2020/1193 z dne 2. julija 2020 o uporabi člena 34 Direktive 2014/25/EU Evropskega parlamenta in Sveta za železniški potniški promet na Švedskem (1) razglasi za ničen v delu, v katerem je določeno, da se za javna naročila, katerih namen je omogočiti opravljanje dejavnosti komercialno upravljanih storitev železniškega potniškega prometa na Švedskem, še naprej uporablja direktiva za posebne sektorje;
               
            
                  —
               
               
                  podredno, če po presoji Splošnega sodišča razglasitev delne ničnosti ni dopustna ali mogoča, Sklep razglasi za ničen v celoti; in
               
            
                  —
               
               
                  Komisiji naloži plačilo stroškov, ki so nastali tožeči stranki.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi tožbeni razlog: Komisija je napačno uporabila pravo, ker ni določila, da se direktiva za posebne sektorje ne uporabi za javna naročila, katerih namen je omogočiti komercialno upravljane storitve železniškega potniškega prometa na progi Göteborg – Malmö.
               
            
                  2.
               
               
                  Drugi tožbeni razlog: Komisija je napačno razlagala in napačno uporabila merila za neuporabo direktive za posebne sektorje.
               
            
                  3.
               
               
                  Tretji tožbeni razlog: Komisija je storila napako pri razmejitvi upoštevnega(-ih) trga(-ov).
               
            
                  4.
               
               
                  Četrti tožbeni razlog: Komisija je s tem, da je ugotovila, da opravljanje storitev železniškega potniškega prometa na progi Stockholm – Göteborg ni neposredno izpostavljeno konkurenci, storila očitno napako pri presoji.
               
            
                  5.
               
               
                  Peti tožbeni razlog: Komisija je s tem, da ni ugotovila, da je celotni švedski trg izpostavljen konkurenci v smislu člena 34 direktive za posebne sektorje, storila očitno napako pri presoji.
               
            
                  6.
               
               
                  Šesti tožbeni razlog: bistvena kršitev postopka.
               
            
         (1)  UL 2020, L 262, str. 18.